Referat fra generalforsamlingen i Grundejerforeningen Holmstrup Bakker

den 8. april 2025

Sædvanen tro fandt generalforsamlingen sted i Skjoldhøj Kirkes lokaler, og der blev noteret følgende fremmøde:

Holmstruphøjvej {HH}: 19 husstande Holmstrupgårdvej HG}: 2 husstande Jernaldervej {JA}: 6 husstande

# Valg af dirigent.

Som dirigent valgtes Vivi Rasmussen, som modtog valget og indledningsvis gennemgik foreningens forretningsorden.

# Formandens beretning.

Formandens beretning er vedhæftet referatet som **bilag 1.** Til beretningen rejstes flg. spørgsmål:

Mads (JA 312) spurgte til forholdet, hvorvidt privatiseringen af strækningen Jernaldervej 340-346 ville berøre grundejerforeningen, idet de pågældende ejendomme ikke pt. er medlemmer i grundejerforeningen {JA 3468 undtaget}. Eigil besvarede, at Grundejerforeningen ikke involveres direkte, idet privatiseringen af veje henlægges i vejlaug/den enkelte ejer, som har skel til de pågældende arealer.

Grundejerforeningen vil dog på alle medlemmers vegne følger op på den videre udvikling på dette område.

# Kassererens aflæggelse af regnskab.

Agner gennemgik året driftsresultat, som udviste et nettooverskud på kr. 3.200 imod forventet budgetteret underskud på kr. 33.925. Grundejerforeningens egenkapital pr. 31.12.2022 udgjorde kr. 283.365, hvoraf kr. 116.432 er reserveret som snerydnings­ henlæggelse.

Nettoresultatet var præget af besparelser på snerydning samt vedligeholdelsen af de grønne områder for i alt ca. 33.000.

Regnskabet blev enstemmigt godkendt.

1. **Indkomne forslag.**

Til generalforsamlingen var rettidigt fremkommet 2 forslag (se nedenstående **Bilag 2) Forslag 1** blev enstemmig godkendt.

**Forslag 2.**

Steen (JA 308) gjorde opmærksom på, at en frugtpresser på 18 ltr. næppe har den fornødne kapacitet i forhold til de nedfaldne frugtmængder.

Ved afstemningen blev begge forslag nedstemt.

1. **Fremlæggelse af budget samt fastlæggelse af kontingent.**

Agner fremlagde bestyrelsen forslag til budget for 2025. Kontingentet til hovedforeningen var indstillet uændret til i alt kr. 1.400.

Finn (JA 356) spurgte om 35.000 til stiopretning på Jernaldervej var tilstrækkelig. Eigil oplyste, at grundejerforeningen tidligere var i besiddelse af et tilbud på kr. 40.000, men afventede at vejetablering i området blev færdiggjort, og eventuel besparelse herved var muligt.

Budgettet blev enstemmig godkendt med et forventet resultat på kr. 5.700 for 2025.

1. **Valg af kasserer.**

Agner ønskede efter mange år at afgå som kasserer. Idet bestyrelsen allerede havde modtaget tilsagn fra Pia Jensen (HH117)- og ingen andre kandidater meldte sig- blev Pia enstemmig valgt som ny kasserer. Grundet allerede planlagt ferie m.v. deltager Agner dog som kasserersuppleant i overgangsperioden.

1. **Valg af revisor samt revisorsuppleant.**

Preben Larsen (HH 219) genvalgtes som revisor, og som revisorsuppleant valgtes Agner Madsen (HH 29).

1. **Eventuelt.**

Peter Brøndum (JA332) havde i en periode observeret generende droneaktivitet i tidsrummet kl. 00.00-03.30. Ligeledes havde Mads (312) observeret droner.

Birthe (HH98) foreslog, at der kommunikeres herom over Facebook.

Lisbet (HH29) takkede dirigenten for et velafviklet og kompetent forløb af generalforsamlingen.

Fra bestyrelsen modtog Agner en flot gavekurv for indsatsen i de forløbne år med håb om fortsat at kunne drage nytte af hans egenskaber, såfremt der måtte opstå aktuelle behov for dette.

Generalforsamlingen afsluttedes herpå med en stor tak til dirigenten for ledelsen af generalforsamlingen i god ro og orden.

...-:: 

Vivi Ramussen ( dirigent) Agner Madsen (referent)

**Bilag 1**

**Generalforsamling 2025**

Kære Grundejere

Velkommen til generalforsamling i Grundejerforeningen Holmstrup Bakker 2025.

Vi har afholdt 4 bestyrelsesmøder i årets løb, den 03.07-24 – 26.09-24 – 05.12-24 – 20.02-25 alle mødereferaterne ligger på hjemmesiden.

**Grønne områder:**

Vi har i afdeling 2 og afd. 7 beskåret træer, sådan skraldebilen kan komme rundt uden at påkører grenene i området.

Nogle få træer knækkede under stormen i august 2024, de blev fældet og nogle træer blev beskåret, buske og træer der grænser op til Eldalen blev beskåret fældet så der 1 m. fri til skelet.

1 enkelt steller er udskiftet ved enden af Holmstruphøj ved cykelstien, kommunen skiftede den ene steller uden beregning.

Kontrakten med Have og Park er fornyet, så den nu er fortløbende, med samme ordlyd, som den gamle kontrakt.

Oprydningen i den lille skov ved Viborgvej er på begyndt, hvis nogle grundejere har lyst til at sanke træ til brandovnen er det helt ok, ret henvendelse til bestyrelsen inden I begynder at sanke, så vi fra bestyrelsens side ved at I har et lovligt ærinde i skoven. Der vil ikke blive plantet nye træer ved Viborgvej, da mange nye små træer er på vej op (selvsået) De små tærer får lige en chance.

**Igen i år en stor bøn til hundeejerne om at samler hundelortene op – andet kan man ikke være bekendt.**

**Velkommen skilte i vores område er efterset og der er kommet affaldsposer i rørene, så folk kan tage en pose i rørene til deres affald og bringe det med hjem.**

**Erik vil igen i år blive bedt om at så blomster i biodiversitetsområderne.**

**Snerydning:**

Vinteren i år har været mild, så vi har kun haft brug for saltning nogle gange.

Vores nye entreprenør gør et godt stykke arbejde og samarbejdet kører godt efter lidt forventningsafstemning i opstarten af kontrakten, det er stadig væk Hans i afdeling 7, der varetager aftalerne om snerydning og saltning i grundejerforeningen.

Problemer med snerydning eller saltning ring til Hans afd. 7

**Hjertestarter:**

Hjertestarterne er efterset og stødpuderne til børn er udskiftet, de er faldet for udløbsdato. Et defekt skab til en af hjertestarter er udskiftet på garantien.

Hjertestarterne har været alarmeret 4 gange i år, det vil sige hjerteløberne har modtaget en henvisning til vores hjertestartere, om deres placering i forhold til meldingen på hjertestop, har ikke kendskab til nogle af hjertestarterne har været i brug.

**Viborgvej.**

Det er lykkedes at få Aarhus kommune til at sætte cykelbomme op ved Holmstruphøjvej, så vi får taget farten af cyklerne inden de krydser Holmstruphøjvej. Rigtig godt for trafiksikkerheden, det var farligt for både cykler og biler med den hurtige krydsende trafik, heldigvis er der ikke sket nogle alvorlige trafikuheld på stedet.

Nu kan man se cyklerne har farten nede, så de kan orientere sig inden de krydser Holmstruphøjvej, rigtig godt.

Planklagenævnet Nævnenes Hus i Viborg

Er kommet med en afgørelse i vores klagesag om fjernelse af vilkår 7 i vejprojektet Viborgvejs udvidelse

Planklagenævnet giver Aarhus kommune medhold i at kommunen har ret til at fjerne vilkår 7 fra vejprojektet. Vilkår 7 i vejprojektet var det vilkår, der sagde at hvis vejen ikke kunne føres igennem til Jernaldervej, så skulle der opføres et lysreguleret kryds ved Holmstruphøjvej udkørslen til Viborgvej.

Hele afgørelsen ligger på grundejerforeningens hjemmeside, hvis nogen skulle være interesseret i at læse hele afgørelsen.

Kan konkluderer at det ikke er nemt for den lille mand, at gå op i mod Aarhus kommune, selv om man syntes at have en god sag.

U-vendinger ved Runevej og Holmstrupgårdsvej er stadig tilladt, hvilket gør der ikke skal køres de helt store omveje til og fra området Holmstruphøj.

Overtaksationskommissionen har stadfæstet taksationens afgørelse om en erstatning på 84.500.00 kr. for de fældede træer ved Viborgvej.

**Om klassificering af Holmstruphøjvej og Jernaldervej 340 - 346**

Alle grundejere fra afdeling 3 – 4 - 5 – 6 – 7 har fået et brev fra Aarhus kommune. Om klassificering af Holmstruphøjvej, det betyder at kommunen vil privatisere Holmstruphøjvej. Høringsskema og tilstandsrapport med bilag, er de vigtigste dokumenter for os grundejere. Der er tidsfrist vi skal overholde for indsendelse høringssvar (1. juni 2025), hvis vi vil klage over tilstandsrapporten kommunen har sendt ud. Ved overdragelse af vejen, betyder det at de berørte afdelinger selv skal stå for vejbelægning, stikledningen og vejbrønde, snerydning og fortov.

Bestyrelsen i grundejerforeningen tager sagen op lige efter generalforsamlingen, så vil alle dokumenter blive gennem gået og eventuelle mangler i rapporten vil blive meldt ud på vores hjemmeside, så grundejerne kan få sendt høringsskema ind med de klager, der nu måtte være, inden for tidsfristen (1. juni 2025)

Vi er ikke de enesteder har fået varslet om klassificering af veje i alt 900 veje i Aarhus skal om klassificeres.

Kunne jo være vi skulle møde op til kommunalvalgsmøderne fremover og høre om byrådsmedlemmernes holdning til privatisering af veje i Aarhus kommune.

En borger i Lystrup har fået bevilget friproces til en retssag mod vejdirektoratet som er øverste mødighed i overholdelse af vejloven.

**Grundskyld skat.**

Vi stadig væk ikke modtaget noget fra skat om betaling af grundskyld for vores grønearealer, så vi venter på at høre fra skat.

Det er en af de sager, vi må forvente kommer i 2025.

**Der skal lyde en særlig tak til:**

**Ole Lundkvist Andreasen og Agner N. Madsen**

For deres store engagement i Viborgvej projektet, Ole har skrevet flittigt til Miljø og teknik i Aarhus kommune angående bomme ved Holmstruphøjvej. Agner har det juridiske arbejde i sagen om Viborgvej, begge sidder af sagen har krævet mange frivillige timer fra både Ole og Agner, samt mange møder.

**Bestyrelsen.**

Jeg vil gerne slutte af med at takke den samlede bestyrelse for opbakningen i Hovedforeningen og den altid stor vilje til at hjælpe med de forskellige opgaver, der måtte opstå igennem året.

**Stor tak for opbakningen.**

**Tak til alle de fremmødte på generalforsamlingen.**

**Bilag 2**

**Forslag 1:**

**Bestyrelsens forslag til generalforsamlingen den 8. april 2025:**

Alle driftskonti i Arbejdernes Landsbank er pt. pålagt et fast årligt administrativt gebyr på kr. 1.200,00 hvortil kommer separate gebyrer for diverse betalinger m.v. Såfremt den enkelte afdeling

- efter eget valg- måtte ønske at reducere sine administrationsgebyrer kan opgaven for så vidt angår selve betalingerne udføres igennem hovedforeningens driftskonto, hvilke kræver en mindre vedtægtsændring jfr. nedenstående.

 Det indstilles i denne forbindelse samtidigt, at hovedkassereren modtager et af general­ forsamlingen fastsat vederlag i de tilfælde en afdeling måtte ønske at benytte sig af denne tjeneste. Afdelingsregnskabet, som i givet fald baseres på en mellemregningskonto med hovedafdelingen forbliver i den enkelte afdeling.

§ 46

Del-regnskaberne skal økonomisk være sa uafhængige som muligt med egne bankkonti m.v. Større beløb kan **ikke** lånes af en anden afdeling uden bestyrelsen og de(n) berørte afdelingsbestyrelse(r)s bemyndigelse og **ikke** uden beregning af renter. Afdelingernes regnskaber skal afleveres til hovedbestyrelsen på dennes forlangende.

Ændres til:

Del-regnskaberne skal økonomisk være uafhængige og forvaltes bedst muligt lndestaende pa vejfonde eller anden opsparingskontt kan kun forvaltes med underskrift af save! formand som kasserer Af eventuelle omkostningsmæssige hensyn kan hovedafdelingen tilbyde finansiering igennem hovedafdelingens drifts- og anlægskonto. Enhver transaktion i denne forbindelse sker over afdelinger(nes) særskilte mellemregningskonto, idet regnskabet forbliver i afdelinger(ne).

Afdelingernes regnskaber skal afleveres til hovedbestyrelsen pa dennes forlangende

§ 47

Ind- og udbetalinger foretages gennem kassererne, der kun må have et minimum i kontant kassebeholdning, idet bank og/eller girokonto skal anvendes. Hovedkassereren og afdelingskassererne skal være kautionsforsikrede og udgifter hertil afholdes af henholdsvis hovedforeningen og afdelingerne. Bestyrelsen beslutter hvilken bank, der skal benyttes, idet hovedforeningen og alle afdelinger skal benytte samme bank. Hovedforeningens kasserer opkræver både afdelings- og fælleskontingent. Tab og restancer afholdes af hovedforeningen. Afdelingernes kontingenter overføres til afdelingernes pengekonti senest en måned efter sidste rettidige indbetalingsdag.

Ændres til:

Bestyrelsen beslutter hvilken bank. der skal benyttes idet hovedforeningen og alle afdelinger skal benytte samme bank Hovedforeningens kasserer opkræver bade afdelings- og fælleskontingent. Tab og restancer afholdes af hovedforeningen. Afdelingernes kontingenter overføres trl afdelingernes pengekonti senest en maned efter sidste rettidige tndbetalingsdag.

Det er enhver bestyrelses egen forpligtelse at sikre de fornødne foranstaltninger, som kan tmødega underslæb og anden misbrug Hovedafdelingen forpligtes til at tegne kriminalttetsforsiknng, som dækker uautoriseret adgang pa foreningens tndestaender

**Forslag 2:**

Forslag om indkøb af frugtpressersæt.

Kære hovedbestyrelse og medbeboere i Holmstrupbakker.

Jeg vil gerne fremstille et forslag om, at hovedbestyrelsen indkøber et frugtpressersæt (12L eller 18L). Begrundelse:

Når jeg går/cykler forbi vores fælles æbletræer ned ved søerne og ser de mange dejlige æbler ligge på jorden, tænker jeg, de må kunne bruges til noget godt. Så jeg forslår, at grundejerforeningen indkøber udstyr til at kunne moste æblerne, så vi får noget ud af dem. Og vi kunne lave nogle hyggelige fælles weekendarrangementer, hvor familier kunne komme ned og moste nogle af æblerne, hvilket jeg også gerne vil være med til at planlægge og afholde.

Som en side gevinst kunne den enkelte grundejere leje udstyret, mod en beskeden betaling og moste egne æbler fra haven.

Forslag A (frugtpresser 12L/Bauhaus priser)

1 frugtpresser, 389,95 kr. 1 frugtkværn, 7L 389,95 kr. 1 ekstra "pose"/net til frugtpresseren 89,95 kr. 3-4 spande, 12 L (som kan tåle noget fx skoldning og frost) m. godt håndtag og tud a ca. 25 kr. 100 kr. eller 2 spande (se ovenfor) og en plasttønde til frugtrester. Plasttønde 45L (fundet i Bauhaus til 250 kr. m låg) + 2 spande a 25 kr. ca. 300 kr.

I alt 969,85 Kr./1.219,85

Evt. en trækvogn i metal set i Harald Nyborg til 609 kr. Forslag B (frugtpresser 18L/Bauhaus priser)

1 frugtpresser 944,95 Kr. 1 frugtkværn, 7L 389,95 kr. 1 ekstra "pose"/net til frugtpresseren 79,95 kr. 3-4

spande, 12 L(som kan tåle noget fx skoldning og frost) m. godt håndtag og tud a ca. 25 kr. 100 kr. eller 2 spande (se ovenfor) og en plasttønde til frugtrester. Plasttønde 45L (fundet i Bauhaus til 250 kr. m låg)+ 2 spande a 25 kr. ca. 300 kr.

I alt 1.514,85 Kr./1.764,85 Kr.

Evt. en trækvogn i metal set i Harald Nyborg til 609 kr.

**Mvh Bitten Vad la Cour, Holmstruphøjvej 123**